Шифалы куллар

Биргән антка тугрылыклы калып,

Тайпылмыйча барган юлыннан.

Кеше гомерләрен саклап калу

Килми бит ул һәркем кулыннан.

Ак халатың ак күңелең кебек-

Шифа, хәтта әйткән сүзләрең!

Арыганыңны гына чагылдыра

Төн йокысыз үткән күзләрең.

Әнкәй кулларыдай дәва бирә

Авырганда синең ярдәмең.

Белеп яшә, табиб, хезмәтеңнең

Кешеләргә бик тә кирәген.

                     Гиниятуллина Диләрә
Буа шәһәре 5 нче гимназиянең 11 нче сыйныф укучысы

